CONVOCATORIA DE SUBVENCIÓN EN MATERIA DE DEPORTE
ADMINISTRACIÓN LOCAL — Municipal — Cerdedo–Cotobade (Subvencións e axudas, 15/07/2020)

Por decreto de Alcaldía de data 08.07.2020 adoptouse a seguinte resolución: Vista a Ordenanza para a concesión de subvencións en materia de actividades culturais e deportivas, aprobada inicialmente polo Pleno en data 28/08/2008, e publicada integramente no Boletín Oficial da Provincia n.º 210, de data 29/10/2008, entrando en vigor ao día seguinte ao da súa publicación, sen prexuízo do establecido no artigo 65.2 da Lei 7/85 reguladora das Bases de Réxime Local. Vista a certificación de existencia de crédito de intervención de data 03 de xullo 2020; en virtude das competencias atribuidas polo artigo 10 da Ordenanza xeral de subvencións do Concello de Cerdedo-Cotobade, RESOLVO: PRIMEIRO. Aprobar as Bases reguladoras para a concesión de subvencións en materia de actividades deportivas do Concello de Cerdedo-Cotobade para o exercicio 2020 que constan como anexo da presente Resolución. SEGUNDO. Efectuar convocatoria para a concesión de subvencións en materia de deporte, co texto que figura no Anexo da presente Resolución. TERCEIRO. Estas bases reguladoras publicaranse no Boletín Oficial da Provincia de Pontevedra (BOPPO) e en https://www.cerdedo-cotobade.galPor outra parte, de conformidade co previsto nos artigos 17.3 b) e 20.8 a) da LXS, o texto da convocatoria remitiráselle á Base de Datos Nacional de Subvencións (BDNS) para a súa publicación nela, que será a que lle dea traslado do seu extracto ao BOPPO. Mándao e asinao o Sr. Alcalde, D. Jorge Cubela López, en Cerdedo-Cotobade. O Alcalde Asdo. Jorge Cubela López (asinado dixitalmente ao marxe) Estas normas teñen por obxecto establecer os criterios e procedemento para a concesión de subvencións no ámbito do termo municipal de Cerdedo-Cotobade, de conformidade cos principios de obxectividade, igualdade, concorrencia e publicidade, así como para a prestación de servizos e realización de actividades que complementen ou suplan os atribuídos á competencia municipal ou que en xeral contribúan ao fomento dos intereses peculiares do municipio de acordo co establecido na lexislación sobre réxime Local ( Lei 7/1985, de 2 de abril, reguladora das bases de réxime local, Regulamento de Servizos de 1955, Lei de Administración local de Galicia, Lei 38/2003, de 17 de novembro, Xeral de Subvencións, Lei 9/207, de 13 de xuño, de subvencións de Galicia ) Asemade serán de aplicación as normas vixentes no propio Concello de Cerdedo-Cotobade. Estas bases teñen por obxecto establecer o procedemento para a convocatoria e concesión de subvencións, en réxime de concorrencia competitiva, para o fomento e promoción das actividades deportivas que se desenvolvan no Concello de Cerdedo-Cotobade durante a tempada deportiva 2019/2020. O período subvencionable abrangue dende 01 de setembro de 2019 ata o 30 de xuño de 2020. Poderán optar a estas subvencións: Non poderán ter a condición de beneficiarios aquelas persoas ou entidades en relación as cales concorran as circunstancias enumeradas no artigo 13.2 da Lei 38/2003, de 17 de novembro, Xeral de Subvencións. Son obrigas do beneficiario: a) Cumprir o obxectivo, executar o proxecto, realizar a actividade ou adoptar o comportamento que fundamenta a concesión da subvención. b) Xustificar ante o órgano concedente o cumprimento dos requisitos e condicións, así como a realización da actividade e o cumprimento da finalidade que determinen a concesión ou aproveitamento da subvención. c) Someterse as actuacións de comprobación, a realizar polo órgano concedente así como calquera outras de comprobación e control financeiro que poidan realizar os órganos de control competentes. d) Comunicar ó órgano concedente a obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse con anterioridade á xustificación da aplicación dada ós fondos percibidos. e) Acreditar con anterioridade a ditarse a proposta de resolución de concesión que se encontra o corrente no cumprimento das súas obrigas tributarias e fronte a Seguridade Social. f) Dispor dos libros contables, rexistro dilixenciados e demais documentos debidamente acreditados nos termos esixidos na lexislación vixente ou bases reguladoras da convocatoria de subvencións. g) Conservar os documentos xustificativos da aplicación dos fondos recibidos en tanto poidan ser obxecto das actuacións de comprobación e control. h) Adoptar as medidas de publicidade do carácter público da financiación da actividade, programa, actuación, etc. obxecto da subvención. i) Proceder ó reintegro dos fondos percibidos nos supostos previstos legal ou regulamentariamente. j) Rendición de contas en forma legal ou regulamentaria. k) Asumir a responsabilidade que poida derivarse da realización dos programas e actividades. l) Solicitar e dispor dos permisos e autorizacións necesarias para o desenvolvemento das actividades. m) Aboar tódolos impostos, taxas, dereitos de autor e demais gastos necesarios para a realización das actividades. n) Responder legalmente da veracidade dos datos expostos e da documentación presentada.1. Estas subvencións faranse efectivas con cargo a aplicación orzamentaria 341/48 ata unha contía máxima de 19.800,00 € correspondente o Orzamento Xeral vixente no Concello de Cerdedo-Cotobade para 2020, destinando 4.800,00 € para clubes e deportistas individuais, para deportistas do motor federados e 15.000,00 € para asociacións e clubes deportivos que desenvolven parte da súa actividade como escola deportiva.2. O importe de subvención concedida aos beneficiarios non poderá ser superior ao déficit.3. Esta subvención é compatible con outras axudas, subvencións ou ingresos de entidades públicas ou privadas. En ningún caso o importe da subvención municipal poderá de ser de de tal contía que, illadamente ou en concorrencia con subvencións e axudas doutras Administración Públicas ou outros entes públicos ou privados, supere o custo total da actividade a desenvolver polo beneficiario.1. Os interesados en acollerse ós beneficios destas bases, elevarán petición por medio de instancia dirixida ó Presidente de Cerdedo-Cotobade e a presentarán no Rexistro Xeral Electrónico do Concello, ou a través de calquera das formas sinaladas no artigo 16.4 da Lei 39/2015, de 01 de outubro, do procedemento administrativo comín das Administracións Públicas. O prazo para a presentación de solicitudes será de 20 días naturais contado dende o dia seguinte ó da publicación destas bases no Boletín Oficial da provincia de Pontevedra.2. Os interesados en obter esta subvención deberán solicitalo mediante a presentación da seguinte documentación: a) Instancia asinada polo peticionario ou no caso de persoas xurídicas polo representante legal debidamente acreditado, con indicación de domicilio a efecto de notificacións. b) Fotocopia do Código de Identificación Fiscal (C. I. F.) no caso de persoas xurídicas e do Número de Identificación Fiscal (N. I. F.) no caso de persoas físicas. c) Memoria explicativa das actividades que se pretenden realizar con especificación da data, lugar de realización, responsables do desenrolo da actividade, obxectivo e fins concretos a que se destinaran os fondos. d) Orzamento de ingresos e gastos da actividade ou programa de actividades, con expresión do financiamento previsto. e) Os datos bancarios da conta a que se poderá transferir o importe da subvención, debidamente certificada pola entidade bancaria. f) Declaración responsábel da entidade solicitante no que conste as subvencións e/ou axudas solicitadas para a mesma finalidade, con expresión da súa contía, comprometéndose a comunicar ó Concello de Cotobade a concesión de calquera outra axuda de Entes públicos ou privados. g) Declaración responsábel de non estar incurso nas prohibicións para obter a condición de beneficiario. h) Certificado de estar ao corrente das obrigas tributarias e da Seguridade Social, mediante certificación expedida polos organismos competentes. esta certificación deberá estar en vigor no momento de efectualo o pago. No momento da presentación da solicitude de subvención tamén será válida a presentación dunha declaración responsable do presidente da entidade de non ser debedor á facenda estatal, autonómica e local nin á Seguridade Social ou ben xustificante de solicitude do aludido certificado. O Concello comprobará de oficio a inscrición no Rexistro Municipal de Asociacións e a non existencia de débedas coa facenda municipal De existir algún defecto na solicitude ou documentos adxuntos, seralle notificado o interesado para que nun prazo de 10 días hábiles emende o defecto ou achegue os documentos preceptivos, con indicación de que si non o fixera considerase desistido na súa petición despois da correspondente resolución, de conformidade co disposto no artigo 68 da Lei 39/2015, de 01 de outubro, de procedemento administrativo común das Administracións Públicas.1. A instrución do procedemento correspóndelle ao Presidente da Comisión Cultura, Patrimonio, Educación, Deportes, Medio Ambiente Medio Rural e Interior do concello de Cerdedo-Cotobade o cal realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución.2. Unha vez avaliadas as solicitudes polo instrutor segundo os criterios, formas e prioridades establecidos nas presentes bases da convocatoria, a Comisión Avaliadora deberá emitir informe no que se concrete o resultado da avaliación realizada. Esta Comisión estará integrada polos membros da Comisión Cultura, Patrimonio, Educación, Deportes, Medio Ambiente Medio Rural e Interior. Na comisión actuará como secretario /a, sen voto, un/ha funcionario/a do Concello de Cerdedo-Cotobade. O instrutor, a vista do expediente e do informe do órgano colexiado, formulará proposta de resolución definitiva que deberá expresar o solicitante ou a relación de solicitantes para os que propón a concesión d a subvención, a súa contía, con especificación da avaliación e dos criterios seguidos para realizala. Poderase prescindir do trámite de audiencia de conformidade co disposto no artigo 24 da LXS, adquirindo a proposta de resolución provisional o carácter de definitivo. Aprobada a proposta de resolución definitiva, e de conformidade co disposto no artigo 88 da lei 39/2015, do 01 de outubro, de procedemento administrativo común das administracións públicas, o Presidente procederá a resolver o procedemento. A notificación da resolución aos interesados practicarase de acordo co previsto no artigo 40 da lei 39/2015, do 01 de outubro, de procedemento administrativo común das administracións públicas entendéndose aceptada a subvención se no prazo de 10 días non manifesta nada en contra. A resolución de concesión aos interesados publicarase no taboleiro de edictos do Concello de Cerdedo-Cotobade con expresión da convocatoria, crédito orzamentario ó que se imputan, beneficiarios e contías percibidas. subtituindo á notificación individual. A práctica da notificación ou publicación axustarase ás disposicións contidas no artigo 42 e 43 da lei 39/2015, do 01 de outubro, de procedemento administrativo común das administracións públicas. O prazo máximo para resolver e notificar a resolución do procedemento será de 6 meses, o vencemento do prazo sen notificación da resolución lexítima aos interesados para entederen desestimada por silencio administrativo a solicitude de concesión de subvención. Contra esta resolución, que pon fin a vía administrativa, poderase interpoñer recurso potestativo de reposición ante o mesmo órgano que a ditou no prazo de un mes dende o día seguinte o da súa notificación, o amparo do establecido no artigo 123.1 da Lei lei 39/2015, do 01 de outubro, de procedemento administrativo común das administracións públicas, ou ben directamente o recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia dentro do prazo de dous meses contados dente o día seguinte ó da sua notificación, conforme o disposto nos artigos 8.1 e 46.1 da Lei 29/1998, de 3 de xuño, da xurisdición Contencioso-Administrativa. De interpoñerse o recurso potestativo de reposición, este resolverase e notificarase no prazo dun mes segundo establece o artigo 123.2 da citada Lei 39/2015, entendéndose desestimado o recurso de reposición polo transcurso do mencionado prazo sen resolución expresa notificada, de conformidade co establecido no artigo 24.2 da Lei 39/2015, podendo entonces os interesados interpoñer recurso contencioso-administrativo dentro do prazo de 6 meses contados dende o día seguinte de aquel en que se deba entender presuntamente desestimado o recurso de reposición interposto, conforme o establecido no artigo 46.1 e 4 da Lei 29/1998. Os criterios de avaliación para o outorgamento de subvencións e fixación da súa contía, serán os seguintes: 9.1- En relación aos Clubs Federados: a) Número de licencias federativas de cada modalidade deportiva na tempada actual: ata 4 puntos. b) Mérito deportivo do club en base a categoría na que milita na tempada: ata 3 puntos. c) Número e distancias dos deprazamentos para competicións deportivas: ata 3 puntos. d) Categoría na que milita: ata 5 puntos. e) Organización de actividades complementarias dirixidas a poboación en xeral ou colectivos de alto risco sinalados no Plan Galicia Saudable para o fomento da vida activa: ata 5 puntos Total puntos 20 puntos.9.2- En relación aos Deportistas Individuais: a) Proxecto deportivo para a presente tempada, proxección de futuro e progresión: ata 2 puntos. b) Resultados obtidos na tempada anterior: ata 3 puntos. c) Achega económica propia a práctica deportiva, volume de subvencións obtidas: ata 3 puntos. d) Número de desprazamentos e distancias para competicións deportivas: ata 2 puntos. Total puntos 10 puntos.9.3- En relación aos Deportistas do Motor: a) Mérito deportivo na tempada: ata 3 puntos. b) Achega económica propia a práctica deportiva, volume de subvencións obtidas: ata 4 puntos. c) Número de desprazamentos e distancias para competicións deportivas: ata 3 puntos. Total puntos 10 puntos.9.4- En relación as escolas deportivas ( categoría biberón a categoría xuvenil incluída ): a) Número de licencias federativas de alumnos da escola deportiva na tempada actual: ata 4 puntos. b) Número de equipos en competicións federadas na tempada actual: ata 2 puntos. c) Número de licencias federativas femininas na tempada actual: ata 2 puntos. d) Outras actividades dirixidas a introdución do deporte aos menores: ata 2 puntos. Total puntos 10 puntos.1. Para poder percibir as subvencións concedidas, os beneficiarios presentarán a documentación xustificativa indicada no seguinte punto no Rexistro do Concello de Cerdedo-Cotobade, mediante unha instancia dirixida o Presidente, coa data límite do 20 de setembro de 2020.2. A xustificación do cumprimento das condicións impostas e da consecución dos obxectivos previstos no acto de concesión da subvención realizarase mediante a presentación da conta xustificativa. A rendición da conta xustificativa constitúe un acto obrigatorio que deberá comprender o seguinte: ( ANEXO V ) a) Memoria detallada que inclúa declaración das actividades realizadas financiadas coa subvención e o seu custo. b) Relación desagregada de cada un dos gastos realizados con motivo da actividade subvencionada (distinguindo entre gasto total e gasto subvencionable). c) Os gastos xustificaranse mediante facturas ou demais documentos de valor probatorio equivalente con validez no tráfico xurídico mercantil ou con eficacia administrativa (nóminas, Tcs, cartas de pago oficiais…). As facturas ou documentos análogos deberán cumprir os requisitos establecidos para a súa expedición no Real Decreto 1619/2012 de 30 de novembro e asemade estar datadas no período subvencionable. En todo caso deberase acreditar a realización do pago, dita acreditación farase achegando un xustificante da transferencia bancaria ou no seu caso facendo constar na factura o recibín do preceptor con indicación do DNI, nome e apelidos e sinatura do mesmo. En ningún caso se lles recoñecerá valor probatorio ós simples “recibís”. Deberase aporta-lo orixinal e unha copia de cada un dos documentos que se presenten para estampillar a primeira, que será devolta, e compulsar a segunda. O estampillado consistirá na impresión sobre o documento orixinal da expresión “este documento serviu para xustificar unha subvención outorgada polo Concello no procedemento de concesión de subvención para.”. d) No suposto de adquisicións de bens inmobles deberase aportar ademais certificado de taxador independente debidamente acreditado e inscrito no correspondente rexistro oficial. e) Tratándose de execución do obras será precisa a presentación de certificación de obra e factura, que teñen que conter os requisitos legalmente esixibles para a súa expedición. Se as obras se realizan por contrata acompañarase á certificación informe do técnico competente. Se as obras se realizan por administración será preciso achegar á certificación a xustificación de tódolos gastos que se relacionan na certificación e o informe do técnico municipal no que se acreditará que a obra está realizada de conformidade co orzamento ou proxecto que serve de base. f) Relación desagregada de tódolos ingresos que financian a actividade (fondos propios, subvención concedida e outras subvencións) debendo acreditarse o seu importe, procedencia e aplicación ás actividades subvencionadas. g) Un exemplar de tódala documentación impresa xerada pola actividade que acredite a participación do Concello no financiamento da actividade subvencionada.3. Presentada a xustificación sinalada e comprobada a realización da actividade e o cumprimento da finalidade que determinou a concesión ou aproveitamento da subvención, previo informe da Intervención municipal, polo órgano competente formularase a proposta de pagamento.4. O aboamento das subvencións xustificadas efectuarase mediante transferencia bancaria a conta sinalada polo beneficiario. Non se admiten os pagos parciais nin anticipados. Procederá o reintegro total ou parte das cantidades percibidas desde o momento do pago da subvención, nos supostos previstos nos artigos 36 e 37 da Lei 38/2007 de 17 de novembro Xeral de Subvencións. PRIMEIRA.- No non previsto especificamente neste Regulamento, rexerán as normas da Lei Xeral de Subvencións, e restantes disposicións vixentes. SEGUNDA.- Estas bases entrarán en vigor ao día seguinte da súa publicación íntegra no Boletín Oficial da Provincia sen prexuízo do prazo establecido no artigo 70.2 da Lei reguladora das Bases do Réxime Local. En Cerdedo-Cotobade, O Alcalde Asdo. Jorge Cubela López (asinado dixitalmente ao marxe)